– Ніхто не разбіраўся ніколі, хто дзе што прыдумаў. Так, асноўную частку рабіў Міхалок, але гэта была і сумесная праца. Мы ніколі ў гэтым не корпаліся і ўсюды казалі, што мы банда, сям’я і гэта ўсё нас аб’ядноўвае. Між намі не было ніякіх дамоваў, і ў гэтым была наша фішка. Таму і цяпер не хочацца педаляваць гэтую тэму і казаць: гэта і нашы песні таксама! Нейкі цырк выходзіць, мы проста маўчым.